b'\n_START_ARTICLE_\nBob Melvin\n_START_SECTION_\nIgralska pot\n_START_PARAGRAPH_\nV svojem \xc4\x8dasu kot igralec je bil Melvin predvsem igralec s klopi. Svojo kariero je zaklju\xc4\x8dil z odbijalskim povpre\xc4\x8djem 0,233 in 35 doma\xc4\x8dimi teki. Medtem, ko je bil rezervni lovilec ekipeSan Francisco Giants, je bil redni lovilec ekipe Bob Brenly, ki je kasneje prav tako postal upravnik ekipe Arizona Diamondbacks.\n_START_SECTION_\nSeattle Mariners\n_START_PARAGRAPH_\nMed sezonama 2003 in 2004 je bil upravnik ekipe Seattle Mariners. V njegovem prvem letu z ekipo je ekipa dosegla 93 zmag, a se ji ni uspelo prebiti v kon\xc4\x8dnico. Ko je naslednje leto ekipa izgubila 99 tekem, se je ekipa odrekla Melvinovih uslug. Slednji se je vrnil v Arizono, kjer je pred svojim upravni\xc5\xa1kim obdobjem v Seattlu bil trener klopi. Melvin je postal drugi, ki je bil najet za to mesto: pred njim je pogodbo s klubom sklenil Wally Backman, ki pa je bil pred nastopom na eni sami tekmi odpu\xc5\xa1\xc4\x8den zaradi razkritij o predhodnih aretacijah in finan\xc4\x8dnih te\xc5\xbeavah.\n_START_SECTION_\nArizona Diamondbacks\n_START_PARAGRAPH_\nMelvin je leta 2007 ekipo iz Arizone z 90 zmagami popeljal do naslova divizije National League West (Zahodna Narodna liga). Ekipa je v kon\xc4\x8dnico vstopila z najbolj\xc5\xa1im izkupi\xc4\x8dkom zmag v Narodni ligi in v prvem krogu s tremi zmagami suvereno odpravila ekipo Chicago Cubs. V naslednjem krogu pa so \xc5\xbertve t. i. metle postali Melvin in dru\xc5\xa1\xc4\x8dina: v \xc5\xa1tirih tekmah jih je premagala ekipa Colorado Rockies. Melvin je prejel nagradi Upravnik leta po mnenju The Sporting News in nagrado Upravnik leta Narodne lige s strani lige MLB.\n_START_SECTION_\nOdpust in iskanje slu\xc5\xbebe\n_START_PARAGRAPH_\nMelvina je 8. maja 2009 na polo\xc5\xbeaju upravnika zamenjal A.J. Hinch. Oktobra 2010 je bil glede upravni\xc5\xa1kega mesta v pogovorih z ekipo Milwaukee Brewers, skupaj z Bobbyjem Valentineom, Joeyem Coro in Ronom Roenickejem. Mesto je kasneje pripadlo Roenickeju. Nato je pred sezono 2011 bil v pogovorih \xc5\xa1e z ekipo New York Mets, a je v New Yorku novi upravnik postal Terry Collins.\n_START_SECTION_\nOakland Athletics\n_START_PARAGRAPH_\n9. junija 2011 je postal vr\xc5\xa1ilec dol\xc5\xbenosti upravnika ekipe Oakland Athletics, 21. septembra pa je s klubom sklenil troletno pogodbo, po tem ko je ekipo popeljal do 47 zmag in 52 porazov.\n_START_SECTION_\nZasebno \xc5\xbeivljenje\n_START_PARAGRAPH_\nMelvin skupaj z \xc5\xbeeno Kelley \xc5\xbeivi na Manhattnu. Njegova h\xc4\x8derka Alexi (* 21. december 1988) je igralka, pisateljica in re\xc5\xbeiserka. Skupaj s svojo dru\xc5\xbeino je dejaven na podro\xc4\x8dju spodbujanja raziskav na podro\xc4\x8dju sladkorne bolezni pri mladostnikih, ki jo je njegova h\xc4\x8derka dobila pri 14. letu starosti. Njegov vzdevek, ki mu ga je nadel Mark Grace, je "Nori znanstvenik" (The Mad Scientist), ki mu ga je Grace nadel zaradi njegove nagnjenosti k preme\xc5\xa1avanju svoje postave, ki mu je (nekoliko presentljivo) prineslo precej uspeha.'